जहां स्त्री 2, शाहरुख खान की जवान, पठान और सनी देओल की गदर 2 को टक्कर दे चुकी है, वहीं अब यह एक बार फिर जवान और गदर 2 को पछाड़ने में कामयाब रही है. जी हां आपने सही सुना स्त्री 2 ने पठान और बाहुबली 2 के बाद 19वें दिन तीसरा सबसे ज्यादा कलेक्शन दर्ज किया. जवान ने रिलीज के 19वें दिन 4.9 करोड़ रुपये कमाए, जबकि गदर 2 ने 5.1 करोड़ रुपये कमाए थे. दिलचस्प बात यह है कि 12.6 करोड़ रुपये की कमाई के साथ 'पठान' इस लिस्ट में अब भी टॉप पर है, इसके बाद 6.95 करोड़ रुपये की कमाई के साथ 'बाहुबली 2' दूसरे स्थान पर है.